**Doină**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doină

Cine vine, cine pleacă,

Strop de apă-n piatră seacă.

Cine-a fost, cine-o să fie,

Strop curat de apă vie.

Cine stă și cine trece,

Gândurile ne-or petrece.

Cine zice, cine tace,

Sufletul sub piatră zace.

Cine plânge, cine râde,

Venetici cu chipuri hâde.

Cine dă, cine primește,

Tot străinul huzureşte.

Cin' s-a dus, cine rămâne,

Dorurile să le-ngâne.

Cine-i piatră, cine-i zbor,

Nu-i românul trecator.

E pământ, izvor, câmpie

Și-are-o țară Românie!

Mulți o vor, da-i numa una

Și-a noastră-i dintotdeauna.

Nu-i de ieri și-o fi și mâine,

De-om mânca pământ pe pâine

Și-om bea lacrimă sărată

Din inimă ne-nfricată

Timpu-şi bate clipele

Noi ne-om duce zilele

Din câmpie-n munții suri

Lupi liberi pe sub păduri!

de Gabriela Mimi Boroianu

21.09.2015